**KULTURNI PRAZNIK – 7. 2. 2023**

**HIMNA**

**KULTURNI PRAZNIK** – Sašo Jejčič

**POVODNI MOŽ** (F. Prešeren) – Anica Gačnik

**LABOD** – VIOLONČELO, HARFA

(*ne ploskajo med recitacijami, samo po glasbenih točkah)*

 V preteklem letu je bila 100 letnica rojstva KARLA DESTOVNIKA KAJUHA**,** ki je žal umrl star komaj 21 let.Njegova poezija izpoveduje nadčasovno človečnost in kot poklon pesnikovi ustvarjalnosti in njegovi vlogi pri kolektivni zavesti Slovencev, je letošnje leto proglašeno za **LETO KARLA DESTOVNIKA KAJUHA**.

Začela bom kar z besedami njegove dobre prijateljice in soborke MARTE PAVLIN BRINE:

Bil je enostaven, preprost, prepričljiv in njegove tople, dobre besede so povsod našle topel odmev. Nikdar malodušen je znal s svojim nastopom pričarati neomajno zaupanje, saj je njegova strastna beseda o tem, da bo jutri vse drugače, lepše, pregnala vse dvome v zmago.

Rojen je bil v Šoštanju, 13. decembra 1922. Klicali so ga Karli. Pod psevdonimom je že s 16. leti začel objavljati svoja literarna dela v različnih glasilih. **POMLADNI SONET, -** **VEČERNA IMPRESIJA,**

V pismih Mariji, prijateljici iz srednješolskih let je ohranjenih veliko njegovih misli Kajuh je bil zaradi svoje napredne usmeritve prepoznan za državnega sovražnika, Izključen je bil iz celjske gimnazije, 14 dni je preživel v taborišču v Medjurećju v Srbiji. **– VRNITEV**

Ob napadu na Jugoslavijo se je želel takoj priključiti uporu jugoslovanske vojske, vendar so ga ujeli in zaprli v Šmartnem pri Slovenj Gradcu. Po več tednih zasliševanja in mučenja so ga izpustili**. - PET IN DVAJSET**

V Ljubljani se je vklučil v ilegalno gibanje, kjer je opravljal tajne naloge in sodeloval v kulturnem življenju okupiranega mesta. Meseci ljubljanske ilegale so bili za Kajuha najplodnejši. V tem obdobju je nastala njegova najboljša in v svoji preprostosti najlepša poezija, ki so jo skrivaj prepisovali in širili po okupiranih ozemljih in v partizanskih enotah.

Konec l.1942 je spoznal svojo veliko ljubezen SILVO PONIKVAR. Zdaj pišem mnogo. – je sporočal v pismih svojemu dekletu. - **ČEPRAV TAKO JE**

Ljubezen do domovine in ljubezen do Silve je združil v ciklu ljubezenskih pesmi, ki jih je ljubljenemu dekletu in njunemu nikoli rojenemu otroku v številnih občutenih, strastnih in nežnih pismih pošiljal v italijanski zapor, kjer je bila Silva zaprta. Kajuh je bil prepričan, da je ljubezen sila, ki mora zmagati nad sovraštvom. **- SAMO EN CVET - BOSA POJDIVA**

S psevdonimom Kajuhov Tonč, KAJUH (izhajal naj bi iz domačega imena kmetije njegovih prednikov) – se je prvič podpisal konec leta 1942 v Naši ženi.

Avgusta leta 1943 je odšel v partizane na Dolenjsko in v Posavje. Postal je vodja kulturniške skupine XIV. divizije, ki je pripravila številne mitinge na osvobojenem ozemlju Dolenjske, preproste in ognjevite kulturne prireditve, katerim je dal Kajuh s svojo vedrino in neutrudno dejavnostjo poseben čar. Kot komunist je verjel v zmago nad okupatorjem in v novo družbeno ureditev. - **NAŠA PESEM**

V partizanih je spisal vsega dve ali tri pesmi, med njimi Pesem štirinajste divizije, ki je postala njihova himna. - **HARMONIKA -** 18. novembra 1943 je v baraki v Starih Ogencah na Notranjskem izšla njegova prva pesniška zbirka. V njej je bilo zbranih **27 pesmi**, izšla pa je v nakladi **38 izvodov**. Pesmi je po pesnikovem nareku tipkala plesalka, soborka iz kulturniške skupine**,**[**MARTA PAULIN - BRINA**](https://sl.wikipedia.org/wiki/Marta_Paulin_-_Brina), s katero je imel pesnik v zadnjih mesecih življenja posebej globok odnos,ki se lahko razvije samo takrat, ko človek s poslednjimi močmi, zroč smrti v oči, hlasta po življenju.

Tukaj bom nekaj besed namenila Marti Paulin. Nanjo me je spomnila Marjana Ješelnik, saj je obe na vzgojiteljski šoli gibalno ritmično vzgojo učila prav Marta Paulin, vedno prijazna in srčna profesorica. Pa še to moram povedati, da so ji na teh dolgih težkih pohodih pomrznili prsti na nogah in tako zaključili njeno kariero odlične plesalke. Po vojni se je preusmerila v koreografijo in pedagoško delo. **- CITRE**

Že prve dni po prihodu na Štajersko se je divizija zapletla v silovite borbe z Nemci in polovico borcev je v teh bojih izgubilo življenje.

* **DEKLE V ZAPORU –**

Utrujeni borci so se prebili do samotne kmetije, kjer so hoteli nekaj ur počivati, Izsledila jih je nemška gorska patrulja in obkolila hišo. Ko so zapokali prvi streli, je Kajuh planil z brzostrelko na prag hiše.V glavo ga je zadela nemška krogla

Kot pesnik, kulturnik, antifašist in partizan je bil KAREL DESTOVNIK KAJUH po vojni odlikovan z redom narodnega heroja

Težko bi našli verze, tako vedre in brez skrbi zase; z eno samo veliko mislijo na srečo tistih, ki bodo ostali – pa naj bo sam med njimi ali ne.

**LEPO JE, VEŠ MAMA, LEPO JE ŽIVETI, TODA ZA KAR SEM UMRL, BI HOTEL ŠE ENKRAT UMRETI.**

*(Vstanemo, se poklonimo in počasi odidemo z odra)*

 S Prešernom smo začeli in z njim bomo tudi zaključili.

 **PZ Utrinek** vam bo zapel njegovo pesem **POD OKNOM**, prav na koncu naše obeležitve kulturnega praznika, pa še eno lepo priredbo Mozartove pesmi **: ZELENI** **MAJ.**